Tonton Anugerah Drama Sangat 2023

**Tonton Anugerah Drama Sangat 2023** ialah sebuah majlis anugerah anjuran TV3 melalui jenama Drama Sangat. Berlangsung pada 12 Mac 2023 di PICC, Putrajaya, anugerah ini bertujuan untuk mengiktiraf dan menghargai warga penerbitan yang menjadi penyedia kandungan kreatif drama tempatan di Malaysia. Anugerah Drama Sangat Julung Kali Diadakan pada 2023, Gandingan 2 Pengacara Hebat! Pada anugerah tahun ini, rakan digital adalah XTRA  dan rakan media adalah BH dan Harian Metro

## Gambaran keseluruhan
Acara berprestij Tonton Anugerah Drama Sangat (TADS) bakal berlangsung pada 12 Mac 2023 (Ahad) bersiaran secara langsung dari Dewan Perdana, Pusat Konvensyen Antarabangsa Putrajaya (PICC), pukul 9.00 malam di TV3 dengan menampilkan hos gandingan Sherry Alhadad dan Sharifah Shahirah.

Sebanyak 15 kategori dipertandingkan iaitu Drama Terbaik, Drama Popular, Drama Terbaik 8TV, Pengarah Terbaik, Penulis Skrip Terbaik, Pelakon Lelaki Terbaik, Pelakon Wanita Terbaik, Pelakon Lelaki Popular, Pelakon Wanita Popular, Pelakon Antagonis Terbaik, Pasangan Drama Terbaik, OST Terbaik, Drama Novel Adaptasi Terbaik, Anugerah BBNU Tonton dan Oppa Pilihan Tonton. Lapan kategori melalui undian peminat dan selebihnya melalui penilaian juri professional.

Antara barisan artis tanah air yang akan menggalas tanggungjawab sebagai penyampai anugerah malam tersebut termasuk Ummi Nazeera, Nabila Huda, Meerqeen, Anna Jobling, Fasha Sandha, Datuk Rosyam Nor, Aniq Suhair, Siti Khadijah Halim dan ramai lagi.

Acara malam kemuncak TADS itu bakal dimeriahkan dengan persembahan oleh Stacy, Mimi Fly, Liza Hanim, Misha Omar, Bella Astillah, Wani Kayrie, Ayda Jebat, Fyna Jebat, Haqiem Rusli, Afieq Shazwan, Amir Masdi, Rahmad Mega, Zaki Yamani, Yamani Abdillah dan Hael Husaini.

Saksikan Tonton Anugerah Drama Sangat pada 12 Mac 2023 (Ahad) jam 9 malam di TV3. Bukan itu sahaja, anda juga boleh strim langsung secara HD melalui Tonton di www.tonton.com.my atau di aplikasi Tonton yang boleh dimuat turun dari Google Play atau App Store.

## Persembahan

## Penyampai anugerah

* Janna Nick dan Siti Khadijah - menyampaikan anugerah Pelakon Antagonis Terbaik dan Penulis Skrip Terbaik
* Zara Zya dan Hisyam Hamid - menyampaikan anugerah Drama Adaptasi Novel Terbaik dan Anugerah BBNU Tonton
* Faizal Hussein dan Zahirah MacWilson - menyampaikan anugerah Pasangan Drama Terbaik dan OST Terbaik
* Jan Chin dan Daniel Fong - menyampaikan anugerah Drama 8TV Terbaik
* MK K-Clique dan Nabila Razali - menyampaikan anugerah Pelakon Lelaki Terbaik dan Pelakon Wanita Terbaik
* Meerqeen dan Anna Jobling - menyampaikan anugerah Oppa Pilihan Tonton
* Nabila Huda dan Ummi Nazeera - menyampaikan anugerah Pelakon Lelaki Popular dan Pelakon Wanita Popular
* Izzue Islam dan Riena Diana - menyampaikan anugerah Drama Popular
* Sabri Yunus, Fauziah Dato' Ahmad Daud dan Datuk Rosyam Nor - menyampaikan anugerah Pengarah Terbaik dan Drama Terbaik

## Pemenang dan pencalonan
Undian untuk enam kategori iaitu Drama Popular, Drama Adaptasi Novel Terbaik, Pelakon Lelaki Popular, Pelakon Wanita Popular, Pasangan Drama Terbaik dan OST Terbaik bermula pada 2 Disember hingga 30 Disember 2022. Undian dibuka semula pada 1 Februari hingga 26 Februari 2023 dengan penambahan dua kategori baharu iaitu Anugerah BBNU Tonton dan Oppa Pilihan Tonton. Bagi kategori Oppa Pilihan Tonton, 30% undian adalah daripada peminat, manakala 70% pula adalah permarkahan juri profesional.  

Pemenang disenaraikan terlebih dahulu dan diserlahkan dalam **teks tebal**.  

## Pautan luar
*